14.11.2022.
HR
Službeni list Europske unije
C 431/3
Pokretanje postupka (Predmet M.10646 – MICROSOFT / ACTIVISION BLIZZARD) (Tekst značajan za EGP)
(2022/C 431/03) Dana 8. studenoga 2022.
Komisija je odlučila pokrenuti postupak u navedenom predmetu nakon što je utvrdila da prijavljena koncentracija potiče ozbiljne sumnje povezane sa svojom sukladnosti s unutarnjim tržištem.
Pokretanjem postupka otvara se druga faza istrage povezane s prijavljenom koncentracijom kojom se ne dovodi u pitanje konačna odluka o predmetu.
Odluka se temelji na članku 6. stavku 1. točki (c) Uredbe Vijeća (EZ) br.
139/2004 (1).
Komisija poziva zainteresirane treće osobe da joj podnesu očitovanja o predloženoj koncentraciji.
Kako bi Komisija za vrijeme postupka u potpunosti uzela u obzir očitovanja, treba ih dostaviti Komisiji najkasnije 15 dana od datuma ove objave.
Očitovanja se mogu poslati Komisiji telefaksom (+32 22964301), porukom e-pošte na COMPMERGER-REGISTRY@ec.europa.eu ili poštom, pri čemu je potrebno naznačiti referentni broj.
M.10646 – MICROSOFT / ACTIVISION BLIZZARD, na sljedeću adresu: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) SL L 24, 29.1.2004., str.
1. („Uredba o koncentracijama”).